Foto: REUTERS «Asaish» kurdlar xavfsizlik kuchlari rahbari Idris Rafaatning Rudaw telekanaliga ma’lum qilishicha, Iroq shimolidagi Kirkuk viloyatida joylashgan qishloqqa IShID jangarilarining hujumi oqibatida o‘n kishi halok bo‘lgan. «IShIDning bir guruh jangarilari dushanba kuni Kirkukdagi Abu Shohirga hujum qildi, natijada 10 kishi halok bo‘ldi», - deya aytib o‘tdi Rafaat. Ta’kidlanishicha, hozircha terrorchilik guruhlaridan hech biri ro‘y bergan hodisa uchun mas’uliyatni o‘z zimmasiga olmadi, biroq mintaqada IShIDning «uyqudagi» yacheykalari faoliyati ko‘rsatishi aytiladi. Eslatib o‘tamiz, avvalroq Afg‘onistonda IShID bo‘linmasi yetakchisi yo‘q qilingani xabar berilgandi.